ಮಹಾಕವಿ ವೇಮನ ಜಯಂತ್ಯುತ್ಸವ ಚಿಂಚೋಳಿ: ಪಟ್ಟಣದ ಹೇಮರೆಡ್ಡಿ ಮಲ್ಲಮ್ಮ ವೃತ್ತದಲ್ಲಿ ರೆಡ್ಡಿ ಸಮಾಜ ಬಾಂಧವರು ಬುಧವಾರ ಕವಿ ವೇಮನನ ಜಯಂತಿ ಆಚರಿಸಿದರು. ವೇಮನರ ಭಾವಚಿತ್ರಕ್ಕೆ ಪೂಜೆ ಸಲ್ಲಿಸುವ ಮೂಲಕ ಜಯಂತಿಗೆ ಹಿರಿಯ ಮುಖಂಡ ಮಧುಸೂದನರೆಡ್ಡಿ ಪಾಟೀಲ ಚಾಲನೆ ನೀಡಿದರು. ಮಹಾಕವಿ ವೇಮನ ಮನುಕುಲದ ಉದ್ಧಾರಕ, ಜೀವನ ಅಂಧಕಾರ ತೊಲಗಿಸಿದ ಮಹಾ ಬೆಳಕು ಹಾಗೂ ಮಹಾನ್ ಚಿಂತಕ ಎಂದು ತಾಲ್ಲೂಕು ರೆಡ್ಡಿ ಸಮಾಜದ ಮುಖಂಡ ಹಾಗೂ ಪ್ರಗತಿಪರ ರೈತ ವೀರಾರೆಡ್ಡಿ ಕಲ್ಲೂರು ರೋಡ್ ತಿಳಿಸಿದರು. ಕಾರ್ಯಕ್ರಮದಲ್ಲಿ ಮುಖಂಡರಾದ ಭಿಮರೆಡ್ಡಿ ಮಕಾಸಿ, ಗಂಗಾಧರ ಮಕಾಸಿ, ನಾಗೇಶ ಗುಣಾಜಿ, ಶ್ರೀನಿವಾಸ ಬಂಡಿ ಇದ್ದರು. ಇದಕ್ಕೂ ಮೊದಲು ತಹಶೀಲ್ದಾರ್ ಕಚೇರಿಯಲ್ಲಿ ವೇಮನ ಜಯಂತಿ ಸರಳವಾಗಿ ಆಚರಿಸಲಾಯಿತು. ತಹಶೀಲ್ದಾರ್ ಅಂಜುಮ ತಬಸ್ಸುಮ್, ವೆಂಕಟೇಶ ದುಗ್ಗನ್, ರವಿಕುಮಾರ, ಸುಭಾಷ ನಿಡಗುಂದಿ, ಮಕ್ದುಮ್ , ಭೀಮರೆಡ್ಡಿ ಹಾಗೂ ಬಿಜೆಪಿ ಅಧ್ಯಕ್ಷ ಸಂತೋಷ ಗಡಂತಿ, ಪ್ರೊ ಮಲ್ಲಿಕಾರ್ಜುನ ಪಾಲಾಮೂರ ಹಾಗೂ ರೆಡ್ಡಿ ಸಮಾಜದ ಮುಖಂಡರು ವಿವಿಧ ಪಕ್ಷಗಳ ಮುಖಂಡರು ಇದ್ದರು. ಚಿಂಚೋಳಿಯ ಬ್ಲಾಕ್ ಕಾಂಗ್ರೆಸ್ ಕಚೇರಿಯಲ್ಲಿ ಕವಿ ವೇಮನ ಜಯಂತಿ ಬುಧವಾರ ಆಚರಿಸಲಾಯಿತು. ಅಧ್ಯಕ್ಷ ಬಸವರಾಜ ಮಲಿ, ಪುರಸಭೆ ಉಪಾಧ್ಯಕ್ಷ ಸಯ್ಯದ್ ಶಬ್ಬೀರ್, ಶರಣು ಪಾಟೀಲ ಮೋತಕಪಳ್ಳಿ, ಸುದಶನರೆಡ್ಡಿ ಪಾಟೀಲ, ನಾಗೇಶ ಗುಣಾಜಿ ಭಿಮರೆಡ್ಡಿ ಮಕಾಸಿ, ಮಕ್ದುಮ್ ಖಾನ್ ಇದ್ದರು.